L 37/18
HR
Službeni list Europske unije
18.2.2022.
(12)
Poljska je obavijestila Komisiju o slučajevima izbijanja infekcije RABV-om u nekoliko regija Mazovjeckog vojvodstva i Svetokriškog vojvodstva koje su trenutačno na popisu zona sa statusom „slobodno od bolesti” u dijelu I.
Priloga III.
Provedbenoj uredbi (EU) 2021/620.
Stoga bi pogođene regije trebalo izbrisati s tog popisa te bi unos za tu državu članicu na tom popisu trebalo izmijeniti u skladu s time.
(13)
Kad je riječ o infekciji RABV-om, Poljska i Rumunjska podnijele su Komisiji zahtjeve za odobrenje svojih programa iskorjenjivanja.
Nakon procjene Komisije pokazalo se da su ti zahtjevi u skladu s kriterijima utvrđenima u dijelu II. poglavlju 2.
Delegirane uredbe (EU) 2020/689 za odobravanje programa iskorjenjivanja.
Stoga bi države članice ili njihove zone obuhvaćene tim programima iskorjenjivanja trebalo uvrstiti na popis u dijelu II.
Priloga III.
Provedbenoj uredbi (EU) 2021/620 kao države članice ili njihove zone koje imaju odobren program iskorjenjivanja bolesti u pogledu infekcije RABV-om.
(14)
Kad je riječ o infekciji VPG-om, Austrija, Finska i Švedska Komisiji su dostavile informacije kojima se dokazuje da su uvjeti za priznavanje statusa „slobodno od bolesti” VPG-a utvrđeni u Delegiranoj uredbi (EU) 2020/689 ispunjeni na cijelim njihovim državnim područjima.
I Njemačka je Komisiji dostavila informacije kojima se dokazuje da su u određenim zonama na njezinu državnom području ispunjeni uvjeti za priznavanje statusa „slobodno od bolesti” VPG-a.
Njemačka je Komisiji podnijela i zahtjeve za odobravanje programa iskorjenjivanja za druge zone svojeg državnog područja.
Nakon procjene Komisije pokazalo se da su ti zahtjevi u skladu s kriterijima utvrđenima u dijelu II. poglavlju 2.
Delegirane uredbe (EU) 2020/689 za dodjelu statusa „slobodno od bolesti” odnosno odobravanje programa iskorjenjivanja VPG-a.
Stoga bi države članice ili njihove zone trebalo u skladu s time uvrstiti na popis u Prilogu VII.
Provedbenoj uredbi (EU) 2021/620 kao države članice ili njihove zone koje imaju status „slobodno od bolesti” VPG-a ili koje imaju odobreni program iskorjenjivanja bolesti VPG-a.
(15)
Španjolska je obavijestila Komisiju o slučajevima izbijanja infekcije virusom BPJ-a serotipom 4 u Autonomnoj zajednici Kastilja-La Manchi, pri čemu su pogođene regije Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir) te Andújar i Linares u Autonomnoj zajednici Andaluziji.
Izbijanjem infekcije pogođene su i regije Almadén, Almodóvar del Campo i Piedrabuena u Autonomnoj zajednici Kastilja-La Manchi, pokrajina Badajoz i regije Coria, Valencia de Alcántara, Cáceres i Trujillo y Logrosán (Zorita) u Autonomnoj zajednici Ekstremaduri.
Sve te pogođene regije, koje se nalaze u Autonomnoj zajednici Andaluziji, Autonomnoj zajednici Ekstremaduri i Autonomnoj zajednici Kastilja-La Manchi, trenutačno su navedene u dijelu I.
Priloga VIII.
Provedbenoj uredbi (EU) 2021/620 kao regije sa statusom „slobodno od bolesti” u pogledu infekcije virusom BPJ-a.
Za te bi regije trebalo povući status „slobodno od bolesti” u pogledu infekcije virusom BPJ-a, a unos za Španjolsku na tom popisu trebalo bi izmijeniti u skladu s time.
(16)
I Portugal je obavijestio Komisiju o slučajevima izbijanja infekcije virusom BPJ-a serotipom 4 u okruzima Castelo Branco i Setubal.
Budući da se okruzi Castelo Branco i Setubal, kao dijelovi Portugala, nalaze na područjima sa statusom „slobodno od bolesti” navedenima u dijelu I.
Priloga VIII.
Provedbenoj uredbi (EU) 2021/620, trebalo bi povući njihov status „slobodno od bolesti” u pogledu infekcije virusom BPJ-a, a unos za Portugal na tom popisu trebalo bi izmijeniti u skladu s time.
(17)
Nadalje, kad je riječ o zarazi virusom BPJ-a, Španjolska je Komisiji podnijela zahtjev za odobrenje neobaveznog programa iskorjenjivanja.
Nakon procjene Komisije pokazalo se da je taj zahtjev u skladu s kriterijima utvrđenima u dijelu II. poglavlju 2.
Delegirane uredbe (EU) 2020/689.
Stoga bi zone obuhvaćene tim programom iskorjenjivanja trebalo uvrstiti na popis u dijelu II.
Priloga VIII.
Provedbenoj uredbi (EU) 2021/620 kao zone koje imaju odobren program iskorjenjivanja bolesti u pogledu infekcije virusom BPJ-a.
(18)
Kad je riječ o bolesti akvatičnih životinja zaraznoj hematopoetskoj nekrozi (ZHN), Danska je obavijestila Komisiju da uvjeti za održavanje statusa „slobodno od bolesti” za cijelo njezino državno područje više nisu ispunjeni.
Danska je uvrštena na popis u dijelu I.
Priloga XIII.
Provedbenoj uredbi (EU) 2021/620.
Stoga bi unos za Dansku trebalo izbrisati s tog popisa.